Tideböhl

Tideböhl (vene keeles Тидебель) oli Pommerist pärit literaadi- ja aadlisuguvõsa. Esimesed teated suguvõsa kohta pärinevad 1555. aastast, mil Greifswaldi ülikooli üliõpilasena on nimetatud Erasmus Tideboli. Suguvõsaliin algab Wolgasti bürgermeister Johann Tideböhliga (1658–1728), kelle kaks poega panid aluse Tideböhlide kahele harule. Vanem poeg Johann Georg Tideböhl (1711−1756) siirdus pärast Jena ülikooli lõpetamist 1735. aastal Tallinna, kus temast sai esmalt Tallinna toomkooli subrektor ja seejärel Toomkoguduse ülempastor. Tema vend Karl Bogislaus Tideböhl (1719−1770) asus samuti elama Tallinna ja ta oli Tallinna toomkooli konrektor. Johann Georg Tideböhli pojapoeg Tallinna rae sündik ja hilisem riiginõunik Johann Heinrich Tideböhl (1786−1856) tõusis Püha Vladimiri ordeni (1816) kaudu Venemaa aadliseisusse; temast sai alguse suguvõsa Liivimaa liin. Tema pojad said 1868. aastal aadlidiplomi. Tideböhlide vanem haru kustus meesliinis ilmselt 1936, noorem liin 1918. aastal. Salanõunik Arnold Gustav Wilhelm von Tideböhl (1818–1888) võeti Liivimaa (1867), Eestimaa (1868), Saaremaa (1868) ja Kuramaa rüütelkonna aadlimatriklisse (1875). Tema noorem vend kindralmajor August Johann Sigismund von Tideböhl (1824–1890) oli Liivimaal immatrikuleeritud juba 1865. aastal. Mõisaid suguvõsa Läänemereprovintsides ei evinud. Johann Georg Tideböhl (1711−1756), Tallinna toomkooli subrektor, Tallinna Toompea saksa koguduse ülempastor Johann Christian Tideböhl (1741−1807), õuenõunik, Tallinna toomkooli professor ja direktor Georg Gottlieb Tideböhl (1751−1806), Tallinna toomkooli professor Bogislaus Tideböhl (1762−1819), õuenõunik, Tallinna ja Miitavi gümnaasiumi direktor, Eestimaa ja Kuramaa kubermangukoolide direktor Johann Heinrich von Tideböhl (1786−1856), Tallinna rae sündik, Liivi-, Eesti- ja Kuramaa kindralkuberneri kantseleiülem Arnold Gustav Wilhelm von Tideböhl (1818−1888), salanõunik, Liivi-, Eesti- ja Kuramaa kindralkuberneri kantselei direktor, Evangeelse-luterliku peakonsistooriumi ilmalik liige August Johann Sigismund von Tideböhl (1824−1890), insener-kindral, Nikolai inseneriakadeemia ülem Arnold Johann Heinrich von Tideböhl (1860−1919), jurist, toimetaja, poliitik Katalog der Familienkundlichen Ausstellung zu Reval 1933. − Beiträge zur Kunde Estlands. Hrsg. O. Greiffenhagen. Band XVIII. Heft 4/5. Reval: Franz Kluge, 1932/34. Lk 193−268. Siin: lk 197 [1]. EAA, f. 854, n. 3, s. 633. Toimik Tideböhli aadliperekonna kohta. EAA, f. 4918, n. 1, s. 1913. Tideböhli suguvõsa Törne arhiivis. Genealogisches Handbuch der baltischen Ritterschaften. Teil: Estland. Bd I. Görlitz: Verlag E. U. Starke, 1930. Lk 401 [2]. Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929. Lk 281–284 [3]. Genealogisches Handbuch der baltischen Ritterschaften. Teil: Oesel. Tartu: Osaühing „Ilutrükk”, 1935. Lk 596–598 [4]. Немцы России. Энциклопедия. Tом 3 (П−Я). Председатель редакционной коллегии О. Кубицкая. Москва: "ЭРН", 2006. Lk 538−540 [5] [6] [7]. Tideböhl veebisaidil "BBLD - Baltisches biografisches Lexikon digital" Tideböhli suguvõsa aadlivapp saidil gerbovnik.ru Väljavõte Eestimaa rüütelkonna genealoogilisest käsiraamatust Väljavõte Liivimaa rüütelkonna genealoogilisest käsiraamatust Väljavõte Saaremaa rüütelkonna genealoogilisest käsiraamatust